CELEX: 31985R2182
Language: el
Date: 1985-07-31 00:00:00
Title: Κανονισμός (ΕΟΚ) αριθ. 2182/85 της Επιτροπής της 31ης Ιουλίου 1985 για τον καθορισμό των λεπτομερειών εφαρμογής των μέτρων σχετικά με την ενίσχυση των υπηρεσιών ελέγχου της ποιότητας των γεωργικών προϊόντων στην Ελλάδα

Avis juridique important

|

31985R2182

Κανονισμός (ΕΟΚ) αριθ. 2182/85 της Επιτροπής της 31ης Ιουλίου 1985 για τον καθορισμό των λεπτομερειών εφαρμογής των μέτρων σχετικά με την ενίσχυση των υπηρεσιών ελέγχου της ποιότητας των γεωργικών προϊόντων στην Ελλάδα  

Επίσημη Εφημερίδα αριθ. L 203 της 01/08/1985 σ. 0065 - 0068 Ισπανική ειδική έκδοση: Κεφάλαιο 03 τόμος 36 σ. 0179  Πορτογαλική ειδική έκδοση : Κεφάλαιο 03 τόμος 36 σ. 0179 

***** ΚΑΝΟΝΙΣΜΟΣ (ΕΟΚ) αριθ. 2182/85 ΤΗΣ ΕΠΙΤΡΟΠΗΣ  της 31ης Ιουλίου 1985  για τον καθορισμό των λεπτομερειών εφαρμογής των μέτρων σχετικά με την ενίσχυση των υπηρεσιών ελέγχου της ποιότητας των γεωργικών προϊόντων στην Ελλάδα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 765/85 του Συμβουλίου της 12ης Μαρτίου 1985 σχετικά με την ενίσχυση των υπηρεσιών ελέγχου της ποιότητας των γεωργικών προϊόντων στην Ελλάδα (1), και ιδίως το άρθρο 6,  Εκτιμώντας:  ότι για να επιτευχθούν οι στόχοι των μέτρων, σχετικά με την ενίσχυση των υπηρεσιών ελέγχου της ποιότητας των γεωργικών προϊόντων στην Ελλάδα, πρέπει να πληρούνται ορισμένες προϋποθέσεις σχετικά με τη ειδικότητα, την τοποθέτηση, την κατάρτιση και την απασχόληση των νεοπροσλαμβανόμενων ελεγκτών·  ότι τα ετήσια στοιχεία που αντιπροσωπεύουν τις δαπάνες που αναλαμβάνει η Κοινότητα και τα οποία παρέχει η Ελλάδα, πρέπει να περιλαμβάνουν ορισμένα δεδομένα για να είναι δυνατή η επαλήθευση της συμμόρφωσης των δαπανών προς τις διατάξεις του κανονισμού (ΕΟΚ) αριθ. 765/85·  ότι η Ελλάδα πρέπει να κοινοποιεί στην Επιτροπή αμέσως μετά την θέσπισή τους, τα κείμενα των εθνικών διατάξεων εφαρμογής και ελέγχου και των διοικητικών οδηγιών, καθώς και κάθε άλλο έγγραφο, σχετικά με τη διοικητική εφαρμογή των μέτρων κατάρτισης και απασχόλησης των ελεγκτών·  ότι, για να επιτραπεί ένας πιο αποτελεσματικός έλεγχος, η Ελλάδα πρέπει να τηρεί τα διάφορα διακαιολογητικά έγγραφα στη διάθεση της Επιτροπής για μια περίοδο τριών ετών μετά την καταβολή της τελευταίας πληρωμής·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των αρμόδιων Διαχειριστικών Επιτροπών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Το προσωπικό που προσλαμβάνεται για να ενισχυθεί το δυναμικό των υπηρεσιών ελέγχου κατά την έννοια του άρθρου 1 του κανονισμού (ΕΟΚ) αριθ. 765/85 πρέπει να κατέχει πτυχίο γεωπόνου ή κτηνιάτρου.  2. Το προσλαμβανόμενο προσωπικό τοποθετείται σε δημόσιες υπηρεσίες ελέγχου ή σε οργανισμούς δημοσίου δικαίου, οι οποίοι έχουν τη δυνατότητα να πραγματοποιούν ελέγχους.  Τα καθήκοντά του είναι κυρίως η διενέργεια ελέγχων ποιότητας των γεωργικών προϊόντων, σύμφωνα με τις διατάξεις του άρθρου 1 του κανονισμού (ΕΟΚ) αριθ. 765/85. Οι βασικοί κύκλοι μαθημάτων που αναφέρονται στο άρθρο 4 παράγραφος 2 του κανονισμού (ΕΟΚ) αριθ. 765/85 ολοκληρώνονται το αργότερο στις 31 Δεκεμβρίου 1985 για όλο το προσλαμβανόμενο προσωπικό.  Αφορούν ιδίως τις κοινοτικές διατάξεις ποιοτικού ελέγχου των γεωργικών προϊόντων. Κατά τη διάρκεια της περιόδου που αναφέρεται στο άρθρο 1 του κανονισμού (ΕΟΚ) αριθ. 765/85 αυτό το προσωπικό πρέπει να παρακολουθεί ενημερωτικά μαθήματα προσαρμοσμένα στις παρουσιαζόμενες ανάγκες και σύμφωνα με τις κοινοτικές διατάξεις ποιοτικού ελέγχου των γεωργικών προϊόντων.  Άρθρο 2  1. Τα στοιχεία που χρησιμεύουν σαν βάση για τον υπολογισμό των δαπανών που αναλαμβάνει η Κοινότητα παρέχονται από την Ελλάδα το αργότερο μέχρι τις 15 Ιουλίου κάθε έτους για την προηγούμενη ετήσια περίοδο.  2. Τα στοιχεία που αναφέρονται στην παράγραφο 1 πρέπει να συμφωνούν με τους πίνακες που επισυνάπτονται στο παράρτημα.  3. Η Ελλάδα κοινοποιεί στην Επιτροπή, αμέσως μετά την θέστισή τους, τα κείμενα των εθνικών διατάξεων εφαρμογής και ελέγχου και των διοικητικών οδηγιών, καθώς και κάθε άλλο έγγραφο σχετικά με την εφαρμογή των μέτρων που προβλέπονται από τον κανονισμό (ΕΟΚ) αριθ. 765/85.  4. 4. Με κατάλληλο λογιστικό σύστημα θα πρέπει να εξασφαλίζεται η διαθεσιμότητα ξεχωριστών λογαριασμών που επιτρέπουν τη διάκριση των ειδικών δαπανών σχετικά με τα μέτρα που χρηματοδοτεί η Κοινότητα, δυνάμει του κανονισμού (ΕΟΚ) αριθ. 765/85 και την επαλήθευσή τους βάσει των σχετικών δικαιολογητικών εγγράφων.  Άρθρο 3  Η Ελλάδα τηρεί στη διάθεση της Επιτροπής, για μια περίοδο 3 ετών μετά την καταβολή της τελευταίας πληρωμής, όλα τα δικαιολογητικά ή επικυρωμένα αντίγραφα τα οποία έχει στη διάθεσή της, βάσει των οποίων έχει αποφασιστεί η χρηματοδοτική συμμετοχή της Κοινότητας, καθώς επίσης και τα έγγραφα και τους πίνακες βάσει των οποίων έχουν συνταχθεί τα στοιχεία που αναφέρονται στο άρθρο 2 παράγραφος 1.  Άρθρο 4  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες 31 Ιουλίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 86 της 27. 3. 1985, σ. 5.   ΠΑΡΑΡΤΗΜΑ  ΠΙΝΑΚΑΣ Ι  Ετήσια στοιχεία που αντιπροσωπεύουν τις δαπάνες τις οποίες αναλαμβάνει η Κοινότητα για την κατάρτιση των ποιοτικών ελεγκτών των γεωργικών προϊόντων  Έτος 19. .  1.2.3.4,5 //   //   //   //   // Ονομασία και διεύθυνση  των κέντρων κατάρτισης  των ελεγκτών   // Αριθμός  καταρτισθέντων  ελεκτών  // Ύψος των συνολικών  δαπανών κατάρτισης  των ελεκτών  σε Δραχμές  // Ύψος της ζητούμενης  κοινοτικής συμμετοχής   //  1.2.3.4.5 //   //   //   // Δραχμές  // %  //   //   //  //   //   //   //   //   //   //   //   //   //   //   //  //   //   //   //   //   //   //   //   //   //   // Σύνολο   //   //   //   //   //   //   //   //   //  Επισυνάπτεται κατάλογος που αναφέρει για κάθε ελεγκτή - τον οποίο ενδιαφέρει η παρούσα αίτηση - το όνομα, τη διάρκεια και το είδος της κατάρτισης (βασικοί κύκλοι μαθημάτων ή μαθήματα τελειοποίησης).  ΠΙΝΑΚΑΣ ΙΙ  Ετήσια στοιχεία που αντιπροσωπεύουν τις δαπάνες τις οποίες αναλαμβάνει η Κοινότητα για την αμοιβή των ποιοτικών ελεγκτών των γεωργικών προϊόντων  Έτος 19 . .  1.2,4.5,6 //   //   //   // Αριθμός ελεκτών που ανέλαβαν  υπηρεσία σύμφωνα  με το αντικείμενο ελέγχου  και την υπηρεσία ή δημόσιο  οργανισμό τοποθέτησης   // Ύψος των συνολικών  δαπανών αμοιβής των ελεγκτών   // Ύψος της ζητούμενης  κοινοτικής συμμετοχής   //   //   //  1.2.3.4.5.6 //   // Μισθοί  σε Δραχμές  // Έξοδα  μετακίνησης  σε Δραχμές  // Σύνολο  // Δραχμές  // %  //   //   //   //  //   //   //   //   //   //   //   //   //   //   //   //  //   //   // Σύνολο   //   //   //   //   //  Επισυνάπτεται κατάλογος που αναφέρει για κάθε ελεγκτή - τον οποίο ενδιαφέρει η παρούσα αίτηση - το όνομα, την ημερομηνία ανάληψης υπηρεσίας, καθώς και την ονομασία της υπηρεσίας ή του δημοσίου οργανισμού που τον απασχολεί. Βεβαιούται ότι:  - οι δαπάνες για τις οποίες ζητείται κοινοτική συμμετοχή πραγματοποιήθηκαν από τις 15 Μαρτίου 19 . . ως τις 14 Μαρτίου 19 . . με την εφαρμογή των μέτρων ενίσχυσης των υπηρεσιών ελέγχου της ποιότητας των γεωργικών προϊόντων·  - οι δραστηριότητες των ελεγκτών αφορούν κυρίως τον έλεγχο της ποιότητας των γεωργικών προϊόντων·  - οι ελεγκτές παρακολούθησαν επιτυχώς την κατάρτιση όπως προδιαγράφεται στο επισυναπτόμενο παράρτημα του πίνακα Ι, αμοίβονται άμεσα ή έμμεσα από δημόσιες αρχές και απασχολούνται από υπηρεσίες ελέγχου που λειτουργούν εντός δημοσίων υπηρεσιών ή οργανισμών·  - οι δικαιούχοι έχουν ενημερωθεί κατάλληλα για την κοινοτική συμμετοχή.  Σφραγίδα και υπογραφή  της αρμόδιας αρχής  Σημείωση: Για τους δύο πίνακες στο παράρτημα, πρέπει να κοινοποιηθεί στην Επιτροπή με ιδιαίτερο σημείωμα η ένδειξη της επιχορήγησης της αντίστοιχης θέσης του εθνικού προϋπολογισμού.